ช้างศึกปรีโอลิมปิก รายงานตัวพรึบ เตรียมล่าตั๋วโอลิมปิก
ขุนพล ช้างศึก ทีมชาติไทย ชุดปรีโอลิมปิก ตบเท้าเข้ารายงานตัว 18 ราย ขาดเพียงนักเตะจากเอสซีจี เมืองทองฯ และ บุรีรัมย์ ยูไนเต็ด ที่ติดช่วยต้นสังกัดในนัดชิงช้าง เอฟเอ คัพ รวมทั้ง เจ้ายิม วรชิต กนิตศรีบำเพ็ญ ที่บินไปทดสอบฝีเท้ากับทีมเจลีกที่ญี่ปุ่นอยู่ในเวลานี้ โดยกุนซือ ซิโก้ เกียรติศักดิ์ เสนาเมือง จับทั้งหมดลงซ้อมเย็นทันที พร้อมตั้ง เมสซีเจ ชนาธิป สรงกระสินธ์ เป็นกัปตันทีมคนใหม่ ก่อนมีคิวยกพลขึ้นเหนือไปอุ่นเครื่องที่พะเยา กับทีมเจ้าถิ่น พะเยา เอฟซี ในวันเสาร์ที่ 19 ธ.ค.นี้ ขณะที่ ช่อง 7 สี คอนเฟิร์มโปรแกรมถ่ายทอดสดในทุกเกมที่ทีมชาติไทยชุดนี้ลงสนามในศึกคัดเลือกโอลิมปิกโซนเอเชีย รอบสุดท้ายที่กาตาร์ ในเดือนหน้า ม.ค.59,ความเคลื่อนไหวของขุนพล ช้างศึก ทีมชาติไทย ชุดปรีโอลิมปิก ภายใต้การคุมทีมของ ซิโก้ เกียรติศักดิ์ เสนาเมือง ในการเดินทางไปสู้ศึก เอเอฟซี ยู-23 แชมเปียนชิพ ที่ประเทศกาตาร์ ระหว่าง 12-30 ม.ค.2016 โดยทัพ ช้างศึก อยู่ในกลุ่มบี ร่วมกับ ซาอุดีอาระเบีย, ญี่ปุ่น และ เกาหลีเหนือ,ล่าสุดเมื่อวันที่ 17 ธ.ค.ที่ผ่านมา ณ โรงแรม เอสซี ปาร์ค ทีมชาติไทย ชุดปรีโอลิมปิก ได้เดินทางมารายงานตัวเป็นที่เรียบร้อยแล้ว โดยขาดแค่ 7 คน ประกอบด้วย เจ้ายิม วรชิต กนิตศรีบำเพ็ญ ที่ติดภารกิจในการไปทดสอบฝีเท้ากับ เอฟซี โตเกียว สโมสรในเจ ลีก ของญี่ปุ่น ซึ่งจะตามมาสมทบกับทีมในวันที่ 23 ธ.ค.,ขณะที่ 2 ผู้เล่นจาก 2 สโมสร ทั้ง เอสซีจี เมืองทอง ยูไนเต็ด ที่มี สุริยา สิงห์มุ้ย, สุพรรณ ทองสงค์, ฐิติพันธ์ พ่วงจันทร์, กษิดิ์เดช เวทยาวงศ์ และ บุรีรัมย์ ยูไนเต็ด มี นฤบดินทร์ วีรวัฒโนดม และเชาว์วัฒน์ วีระชาติ จะรับใช้ต้นสังกัดในรอบชิงชนะเลิศ ศึกช้าง เอฟเอ คัพ 2015 วันที่ 26 ธ.ค.นี้ แล้วจะเดินทางไปสมทบกับทีมที่กิเลน วัลเลย์ เพื่อร่วมซ้อมในช่วงโค้งสุดท้าย วันที่ 27 ธ.ค.,โดย 18 แข้งที่มารายงานตัว ประกอบด้วย ผู้รักษาประตู : รัตนัย ส่องแสงจันทร์ (เพื่อนตำรวจ), สมพร ยศ (บีอีซี เทโรศาสน), วัชระ บัวทอง (โอสถสภา เอ็ม 150 สมุทรปราการ), กองหลัง : พีระพัฒน์ โน๊ตชัยยา, ทริสตอง สมชาย โด, อดิศร พรหมรักษ์ (บีอีซี เทโรศาสน), สุวรรณภัทร กิ่งแก้ว (บางกอกกล๊าส เอฟซี), มีโชค มหาศรานุกูล (ทีโอที เอสซี),กองกลาง : ธนบูรณ์ เกษารัตน์, ชนาธิป สรงกระสินธ์ (บีอีซี เทโรศาสน), ทศวรรษ ลิ้มวรรณเสถียร (อาร์มี่ ยูไนเต็ด), สหรัฐ กันยะโรจน์ (เชียงราย ยูไนเต็ด), ธนาสิทธิ์ ศิริผลา (บางกอกกล๊าส เอฟซี), ปกรณ์ เปรมภักดิ์ (เพื่อนตำรวจ), กองหน้า : ชญาวัต ศรีนาวงษ์ (พีทีที ระยอง), ภิญโญ อินพินิจ (เพื่อนตำรวจ), เจนรบ สำเภาดี (บีอีซี,เทโรศาสน) และ ณัฐวุฒิ สมบัติโยธา (ราชนาวี),จากนั้นในเวลา 16.00 น. ของวันเดียวกัน ซิโก้ เกียรติศักดิ์ เสนาเมือง กุนซือใหญ่ของทีม จะนำนักเตะเดินทางไปซ้อมมื้อแรกอย่างเป็นทางการ ที่สนามราชมังคลากีฬาสถาน โดยเป็นการผ่อนคลายกล้ามเนื้อให้กับผู้เล่น หลังจากกรำศึกหนักมาจากเกมลีก,ขณะเดียวกัน กุนซือ ซิโก้ ก็ได้ประกาศแต่งตั้ง เมสซีเจ ชนาธิป สรงกระสินธ์ จอมทัพของบีอีซี เทโรศาสน เป็นกัปตันทีมคนใหม่ในการทำศึกฟุตบอลรุ่นอายุไม่เกิน 23 ปี ชิงแชมป์เอเชีย 2016 ที่ประเทศกาตาร์ ช่วงต้นปีหน้า โดยก่อนหน้านี้ในรอบคัดเลือกทัพช้างศึก ยู-23 มอบหมายให้ ปกรณ์ เปรมภักดิ์ ดาวเตะจากเพื่อนตำรวจเป็นกัปตันทีม โดยมีอดิศร พรหมรักษ์ กองหลังจาก บีอีซี เทโรศาสน เป็นรองกัปตันทีม,อย่างไรก็ตาม ล่าสุด ซิโก้ มีการประกาศปรับเปลี่ยนโดยแต่งตั้งให้ชนาธิป สรงกระสินธ์ เป็นกัปตันทีมแทนที่ แต่รองกัปตันทีมยังเป็น อดิศร พรหมรักษ์ เช่นเดิม ซึ่งกุนซือจอมตีลังกาให้เหตุผลว่า ด้วยความที่เจขึ้นมาชุดใหญ่นานแล้ว เล่นทั้งโอลิมปิก ซีเกมส์ ได้รับการยอมรับจากสื่อมวลชน ผมก็เลยตัดสินใจให้เจเป็นกัปตันทีม ส่วนรองกัปตันก็เป็นเก่ง (อดิศร) เหมือนเดิม,โดยทีมชาติไทย ชุดยู-23 หรือปรีโอลิมปิก มีกำหนดจะเดินทางขึ้นเหนือในวันที่ 18 ธ.ค. เพื่อทำการอุ่นเครื่องกับพะเยา เอฟซี ในวันที่ 19ธ.ค.นี้ ที่สนามกีฬาจังหวัดพะเยา เวลา 18.00 น. ซึ่งจะนำรายได้จากบัตรเข้าชมการแข่งขันเกมนี้ ไปสนับสนุนกิจกรรมสมาคมกีฬาจังหวัดพะเยา, โรงเรียนพะเยา–พิทยาคม และโรงเรียนมัธยมในจังหวัดพะเยา โดยบัตรเข้าชมเกมอุ่นเครื่องระหว่างทีมชาติไทยชุด ปรีโอลิมปิกกับสโมสรพะเยา เอฟซี มี 3 ราคา ประกอบด้วย 100 บาท จำหน่ายที่โรงเรียนพะเยา–พิทยาคม, 300 บาท ที่ร้านโซ กู๊ด (SO GOOD) และ 500 บาท ที่เทศบาลเมืองพะเยา ผู้สนใจสามารถติดต่อสอบถามได้ที่ หมายเลขโทรศัพท์ 0-5443-1350 ต่อ 113,ส่วนทางด้านโปรแกรมถ่ายทอดสดของศึกฟุตบอลชิงแชมป์เอเชีย ยู-23 รอบสุดท้ายที่กาตาร์ เพื่อคัดหา 3 ทีมตัวแทนเอเชียไปลุยโอลิมปิกเกมส์ 2016 ที่บราซิล ล่าสุดสถานีโทรทัศน์กองทัพบกช่อง 7 ได้ยืนยันว่าเป็นผู้ถ่ายทอดสดทัวร์นาเมนต์ดังกล่าวแน่นอนแล้ว ผ่านทางช่อง 7 และเว็บไซต์ Bugaboo.tv โดยมีโปรแกรมดังนี้ วันที่ 13 ม.ค. พบ ซาอุดีอาระเบีย เวลา 23.30 น., วันที่ 16 ม.ค. พบ ญี่ปุ่น เวลา20.30น. และวันที่ 19 ม.ค. พบ เกาหลีเหนือ เวลา 20.30 น.
ขุนพล ช้างศึก ทีมชาติไทย ชุดปรีโอลิมปิก ตบเท้าเข้ารายงานตัว 18 ราย ขาดเพียงนักเตะจากเอสซีจี เมืองทองฯ และ บุรีรัมย์ ยูไนเต็ด ที่ติดช่วยต้นสังกัดในนัดชิงช้าง เอฟเอ คัพ รวมทั้ง เจ้ายิม วรชิต กนิตศรีบำเพ็ญ
ทีมชาติไทย,ช้างศึก,ข่าวกีฬา,ข่าว,ไทยรัฐออนไลน์